Ferdinand Kattenbusch

Ferdinand Friedrich Wilhelm Kattenbusch (* 3. október 1851, Essen† 28. december 1935, Halle an der Saale) bol nemecký evanjelický teológ.

 Život 
Kattenbusch študoval v roku 1869 evanjelickú teológiu v Bonne, Berlíne a od roku 1870 v Halle an der Saale u profesora Augusta Tholucka. Po skončení štúdia sa v roku 1873 stal repetítorom na univerzite v Göttingene, kde neskôr, v roku 1875, dosiahol licenciát teológie.

V roku 1876 sa habilitoval v odbore systematická teológia a v roku 1878 sa stal riadnym profesorom na univerzite v Gießene. V nasledujúcich rokoch bol istý čas aj vo funkcii dekana teologickej fakulty i rektora univerzity. Bol dlhoročným aktívnym členom akademického spolku Wingolf.

V roku 1904 sa Kattenbusch presunul naspäť do Göttingenu, kde zaujal profesorské miesto svojho učiteľa Albrechta Ritschla. V roku 1906 prijal miesto riadneho profesora teológie na univerzite v Halle, v akademickom roku 1913/14 bol aj rektorom tejto univerzity. Profesorom bol až do svojej emeritácie v roku 1921.

Kattenbusch je autorom množstva historických a konfesionálnych teologických prác.

Jeho kniha o Apoštolskom vyznaní viery Apoštolský symbol (Das Apostolische Symbol) býva považovaná za štandardné dielo k tejto problematikeNapr. Joseph Ratzinger vo svojej knihe Úvod do kresťanstva (Poznámky k Úvodu: "Verím - Amen", č. 18) píše, že najdôležitejším dielom o problematike dejín a štruktúry Apoštolského vyznania viery je Kattenbuscha kniha Das Apostolische Symbol..

Kattenbusch je pokladaný za zakladateľa modernej komparatívnej konfesionalistiky.

V rokoch 1910 až 1934 bol vydavateľom časopisu Teologické štúdie a kritiky (Theologische Studien und Kritiken).

Ferdinand Kattenbusch zomrel 28. decembra 1935 v Halle an der Saale. Tri roky pred svojou smrťou napísal článok, v ktorom varoval pred nebezpečenstvom rozmáhajúceho sa nacizmu a, v protiklade ku všade prítomnej nenávisti, vyzýval k tolerancii a láske k blížnym.

 Výber z diela 
 Der christliche Unsterblichkeitsglaube, 1881 [Kresťanská viera v nesmrteľnosť]
 Lehrbuch der vergleichenden Konfessionskunde, 1892 [Učebnica komparatívnej konfesionalistiky]
 Zur Würdigung des Apostolikums, 1892 [Chváloreč na Apoštolské vyznanie viery]
 Das Apostolische Symbol, 1894, 1900 [Apoštolský symbol]
 Das sittliche Recht des Krieges, 1906 [Morálna oprávnenosť vojny]
 Die Kirchen und Sekten des Christentums in der Gegenwart, 1909 [Súčasné kresťanské cirkvi a sekty]
 Die protestantische Kirche. In: Deutschland als Weltmacht. Vierzig Jahre Deutsches Reich. (Vydal Kaiser-Wilhelm-Dank, Berlin, 1910, S. 598–614) [Protestantská cirkev. In: Nemecko ako svetová mocnosť. Štyridsať rokov Nemeckej ríše]
 Über Feindesliebe im Sinne des Christentums, 1916 [O kresťanskej láske k nepriateľom]
 Luthers pecca fortiter, 1918 [Lutherovo "mocne hreš, ale ešte mocnejšie ver"]
 Der Quellort der Kirchenidee, 1921 [Prameň cirkvi]
 Das Unbedingte und das Unbegreifbare, 1927 [Nepodmienené a nepochopiteľné]
 Die deutsche evangelische Theologie. [Nemecká evanjelická teológia] 
 Erster Teil: Das Jahrhundert von Schleiermacher bis nach dem Weltkrieg. 4. völlig umgearbeitete Auflage der Schrift Von Schleiermacher zu Ritschl. Giessen: Töpelmann, 1924. [Prvá časť: Storočie od Schleiermachera po svetovú vojnu. 4. úplne prepracované vydanie spisu "Od Schleiermachera po Ritschla". Giessen: Töpelmann 1924]
 Zweiter Teil (nationalsozialistisch): Zeitwende auch in der Theologie. Beide in einem Band: Berlin, Töpelmann, 1934. [Druhá časť (pod nacistickou cenzúrou!): Časy sa zmenili - aj v teológii. Obe časti v jedno zväzku vyšli v Berlíne: Töpelmann, 1934.]

 Literatúra 
 HAMMER, Karl. Deutsche Kriegstheologie. 1974. Später auch München: dtv Wissenschaftliche Reihe, Band 4151
 BOOR, Friedrich de. Kattenbusch, Ferdinand. In: Neue Deutsche Biographie. Band 11. Berlin: Duncker & Humblot, 1977. S. 330 f. ISBN 3-428-00192-3. (Dostupné online).
 KLOEDEN, Wolfdietrich von. Ferdinand Kattenbusch. In: Biographisch-Bibliographisches Kirchenlexikon. Band 3. Herzberg: Bautz, 1992. S. 1239–1241. ISBN 3-88309-035-2.
 WEINHARDT, Joachim. Kattenbusch, Ferdinand. In: Religion in Geschichte und Gegenwart. 4. Aufl. Bd. 4. 2001. S. 905f.
 RATZINGER, Joseph. Úvod do kresťanstva. Trnava: Dobrá kniha, 2007. 306 s. ISBN 978-80-7141-562-6.

 Referencie 

 Externé odkazy 
 http://sundoc.bibliothek.uni-halle.de (nemecky)

 Zdroj 

Kategória:Protestantskí teológovia
Kategória:Nemeckí teológovia
Kategória:Nemeckí univerzitní profesori
Kategória:Osobnosti z Essenu (Nemecko)